b'\n_START_ARTICLE_\nMano Karma Mano Kalt\xc4\x97 (knyga)\n_START_SECTION_\nAutobiografijos rezium\xc4\x97\n_START_PARAGRAPH_\nDaniel Lutz gim\xc4\x97 Vokietijoje 1979 metais._NEWLINE_Ankstyvoje k\xc5\xabdikyst\xc4\x97je Danieliaus t\xc4\x97vai prisijung\xc4\x97 prie Har\xc4\x97 Kri\xc5\xa1na jud\xc4\x97jimo, esan\xc4\x8dio Suomijoje, tod\xc4\x97l t\xc4\x97vai Danieli\xc5\xb3 i\xc5\xa1sive\xc5\xbe\xc4\x97 kartu su savim \xc4\xaf Suomij\xc4\x85._NEWLINE_Kai Danieliui buvo 5 metai, jo \xc5\xa1eima perva\xc5\xbeiavo \xc4\xaf Har\xc4\x97 Kri\xc5\xa1na bendruomen\xc4\x99, esan\xc4\x8di\xc4\x85 \xc5\xa0vedijoje (Almviks G\xc3\xa5rd miestelyje), kur jie apsistojo improvizuotai \xc4\xafrengtame konteineryje be termoizoliacijos, be vandentiekio, be tualeto, kur buvo absoliu\xc4\x8diai svetimas gyvenimo b\xc5\xabdas, kuris reikalavo keltis kiekvien\xc4\x85 dien\xc4\x85 4 valandos ryto tam kad atlikt \xc5\xa1ventyklos patarnavimus. \xc5\xa0ioje \xc5\xa0vedijos bendruomen\xc4\x97je jiems buvo suteikti nauji sanskrito vardai. Gana greitai, Danielius, dabar jau Devavrata, ir jo 7 met\xc5\xb3 sesut\xc4\x97 buvo priduoti \xc4\xaf bendruomen\xc4\x97s mokykl\xc4\x85 (gurukul\xc4\x85), kurioje prasid\xc4\x97jo Danieliaus ko\xc5\xa1marai. Nesukdami sau galvos, Danieliaus t\xc4\x97vai atidav\xc4\x97 j\xc4\xaf sadistiniam pedofilui mokytojui, ir Danielius buvo 3 metus seksualiai ir fizi\xc5\xa1kai prievartaujamas ir i\xc5\xa1naudojamas. Danielius buvo prig\xc4\x85sdintas tyl\xc4\x97ti. Kadangi Danieliaus sveikata vis blog\xc4\x97jo, tai jo \xc5\xa1eima buvo papra\xc5\xa1yta palikti bendruomen\xc4\x99. _NEWLINE_Danielius ir jo \xc5\xa1eima perva\xc5\xbeiavo \xc4\xaf Hare Kri\xc5\xa1na \xc5\xa1ventykl\xc4\x85 Suomijoje, kurioje trumpai palank\xc4\x99s vietin\xc4\x99 valstybin\xc4\x99 mokykl\xc4\x85, 1990 metais Danielius buvo i\xc5\xa1si\xc5\xb3stas \xc4\xaf gurukul\xc4\x85 esan\xc4\x8di\xc4\x85 Mayapur Indijoje. Ten Danielius v\xc4\x97l buvo seksualiai ir fizi\xc5\xa1kai prievartaujamas, tik \xc5\xa1\xc4\xaf kart\xc4\x85 Danieli\xc5\xb3 prievartavo vyresnieji mokiniai._NEWLINE_1994 metais, b\xc5\xabdamas 14 met\xc5\xb3, Danielius gri\xc5\xbeo atgal namo. Danielius band\xc4\x97 lankyti valstybin\xc4\x99 mokykl\xc4\x85, ta\xc4\x8diau jis negal\xc4\x97jo pritapti prie bendraklasi\xc5\xb3 ir negal\xc4\x97jo suprasti k\xc4\x85 pasakoja mokytojai. Danielius met\xc4\x97 mokykl\xc4\x85, jis nustojo i\xc5\xa1vis k\xc4\x85 nors dar\xc4\x99s. Jam tiesiog reik\xc4\x97jo "laiko pab\xc5\xabt su savim"._NEWLINE_B\xc5\xabdamas a\xc5\xa1tuoniolikos met\xc5\xb3, jis paband\xc4\x97 sutvarkyti savo gyvenim\xc4\x85. Danielius prad\xc4\x97jo siuntin\xc4\x97ti savo CV, ie\xc5\xa1kodamas bet kokio darbo, kok\xc4\xaf tik i\xc5\xa1vis galima rasti. Kai kurie i\xc5\xa1 \xc5\xa1i\xc5\xb3 darb\xc5\xb3 tikdavo, bet nebuvo lengva._NEWLINE_Danielius  Lutz pasakoja: "A\xc5\xa1 netur\xc4\x97jau tinkamo i\xc5\xa1silavinimo, netur\xc4\x97jau jokios profesijos, joki\xc5\xb3 \xc4\xafranki\xc5\xb3 kad patekti \xc4\xaf "normal\xc5\xb3" pasaul\xc4\xaf. Labai sunku i\xc5\xa1gyventi po tokios traumos. Labai sunku rasti savo viet\xc4\x85 pasaulyje, kai jautiesi i\xc5\xa1duotas dar ankstyvoje vaikyst\xc4\x97je. Reikia labai daug laiko ir labai daug darbo tam, kad v\xc4\x97l sugr\xc4\xaf\xc5\xbet gyvent atgal \xc4\xaf savo k\xc5\xabn\xc4\x85, prot\xc4\x85 ir jausmus ir kad suformuot nors kokius naujus santykius."_NEWLINE_2008 metais Danielius nusprend\xc4\x97 para\xc5\xa1yt memuarus Mano Karma Mano Kalt\xc4\x97, kuriuose jis pasakoja apie savo traumati\xc5\xa1k\xc4\x85 praeit\xc4\xaf, i\xc5\xa1vardindamas vardais savo skriaudikus. Danielius nor\xc4\x97jo pamatyt ar jis gali susitaikyti su savo praeitimi, pamatyt ar jis gali para\xc5\xa1yt apie siaubingus dalykus, kuriuos jam padar\xc4\x97 ISKCON organizacija. ISKCON organizacijos gurukulose t\xc5\xabkstan\xc4\x8diams vaik\xc5\xb3 buvo sulau\xc5\xbeytas likimas.'